Ino Buumi Bujisi Mpindu Nzi?
Bwiinguzi bwamu Bbaibbele
Mubuzyo ooyu ulakonzya kubuzyigwa munzila zinji, mucikozyanyo, “Nkaambo nzi ncotuli waano?” naa kuti, “Ino buumi bwangu bujisi mulimo nzi?” Bbaibbele litondezya kuti ncotuponena nkuba acilongwe a Leza. Amulange-lange twaambo ootu twamasimpe tuyandika tujanika mu Bbaibbele.
Leza Mulengi wesu. Bbaibbele lyaamba kuti: ‘[Leza] ngonguwe iwakatulenga, tuli bakwe.’
—Intembauzyo 100:3; Ciyubunuzyo 4:11.
Leza ulijisi makanze kujatikizya zyintu zyoonse nzyalenga, kubikkilizya andiswe.
—Isaya 45:18.
Leza wakatulenga katujisi luyandisisyo ‘lwazyintu zyakumuuya’, lwalo lubikkilizya akuyanda kuzyiba ncotuponena. (Matayo 5:3) Leza uyanda kuti tuluzuzikizye luyandisisyo oolu.
—Intembauzyo 145:16.
Tulajana zyintu zyakumuuya nzyotuyanda kwiinda mukuba acilongwe a Leza. Nokuba kuti bamwi bayeeya kuti tacikonzyeki kuba acilongwe a Leza, Bbaibbele litukulwaizya kuti: “Amuswene kuli Leza, eelyo awalo uyooswena kulindinywe.”
—Jakobo 4:8; 2:23.
Kutegwa tube acilongwe a Leza, tweelede kupona kweelana amakanze ngajisi kujatikizya ndiswe. Bbaibbele lilaamba makanze aaya mulugwalo lwa Mukambausi 12:13 noliti: “Lemeka Leza akubamba milazyo yakwe, nkaambo kucita obo nceelelo coonse camuntu.”
Kumbele, tuyoobona kuzuzikizyigwa kwamakanze aa Leza aakusaanguna aakugwisya mapenzi alimwi akubapa buumi butamani balongwe bakwe bamukomba.
—Intembauzyo 37: 10, 11.
Amwiiye Zinji
AMULOMBE CIIYO CA BBAIBBELE
Nkaambo Nzi Ncomweelede Kwiiya Bbaibbele?
Bbaibbele lilapa bwiinguzi kumibuzyo iibakatazya kapati bantu banji mubuumi. Sena inga mwayanda kuba akati kabo?
MAKANI MABOTU AAZWA KULI LEZA!
Makanze Nzi Ngajisi Leza Kujatikizya Nyika?
Bbaibbele lilapandulula Leza ncaakailengela nyika, ciindi kupenga nokuyoomana, mboiyakuba nyika kumbele alimwi abantu mbobayoopona anyika.
Ino Ncinzi Cini Bbaibbele Ncoliyiisya?
Ino Ninjiisyo nzi Zyakasimpe Ziliko Kujatikizya Leza?
Sena muyeeya kuti Leza ulamulanganya lwanu kumugama? Amwiiye kujatikizya bube bwakwe alimwi ambomukonzya kuba acilongwe anguwe.
run_Latn swh_Latn bem_Latn bem_Latn run_Latn bem_Latn ssw_Latn bem_Latn lij_Latn bem_Latn luo_Latn bem_Latn bem_Latn lij_Latn cjk_Latn bem_Latn sag_Latn bem_Latn tum_Latn swh_Latn tso_Latn bem_Latn nya_Latn bem_Latn